Tabdut n tmedyazt taqbaylit tatrart d tin ara aɣ-id-yesbegnen aṭas n temsal ladɣa tin icudden ɣer wezwel n ukatay-a Tulmisin n tmedyazt taqbaylit tatrart (Rabeḥ BUCNEB d amedya), ma nruḥ s telqi ad naf yal tamedyazt tesa anamek-is d wamek i d-teflali deg twennaḍt d wamek i telḥa si tallit ɣar tayeḍ ɣef akken tesdermis tmetti, dagi ad d-naf amedyaz atrar yessefray ɣef yiman-is akken yessefray ɣef tmetti, yerra yesan tiwuriwn deg tewennaḍt anda yettidir, maca d aya, di tallit-a tamirant ttawḍent tikta-s ɣer tmura n umaḍan, ladɣa mid nnulfan-d wallalen n tesnamka, seg tama nniḍen d ayen i d-yiwi umedyaz d amiran i tmedyazt taqbaylit tatrart ama si tama n isental, si tama n uɣanib neɣ si tama n tɣessa n usefru, dayen ara d-nwali deg uḥric-a.